
R E F E R A T

privind contribuţia Municipiului Timişoara pentru anul 2010, in cadrul contractului de asociere cu Clubul Sportiv Universitatea Timişoara, pentru echipa C.S.Universitatea Politehnica  Municipal Timisoara, aprobat prin HCL nr.114/2007 si modificarea si completarea acestuia


Prin HCL nr.114/2007 s-a aprobat Contractul de asociere dintre Municipiul Timişoara şi Clubul Sportiv Universitatea Timisoara, pentru sprijinirea activitatii echipei de handbal masculin C.S.Universitatea Politehnica Municipal Timisoara .

Contractul de asociere a fost incheiat in conformitate cu prevederile Legii nr. 215/2001 privind administraţia publică locală, republicată şi modificată, art.36 alin. 2 lit. (b) si (e), alin. 6 lit. (a), pct. 6 si alin.7 lit. (a), potrivit carora Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

In cadrul acestui contract de asociere, prin HCL nr. 145/2009, a fost aprobata contributia Municipiului Timisoara, pentru anul 2009, pentru sprijinirea activitatii sportive a echipei de handbal, in suma de 400000 lei,ca urmare a analizei si evaluarii activitatii sportive desfasurate de aceasta echipa.
              Prin Adresa nr. SC2010-002209/29.01.2010, Clubul Sportiv Universitatea Timişoara solicită Municipiului Timisoara sa acorde contributia financiara pentru anul 2010, in baza contractului de asociere , aprobat prin HCL  nr.114/2007,valabil pana la data de 31.12.2011.

           Conform Proceselor verbale cu nr. SC2010-2807/10.02.2010 si SC 2010-6166/17.03.2010,
 Comisia de evaluare si analiza a performantelor sportive obţinute de echipele asociate cu Municipiul  

 Timişoara, constituită în baza HCL 516/25.11.2008, a analizat şi a evaluat activităţile sportive 
 desfăşurate de echipa C.S.Universitatea Politehnica Municipal Timişoara , echipă asociată 
 cu Municipiul Timişoara conform HCL nr.114/ 03.04.2007.
Echipa a activat în ediţia de campionat 2008-2009 în Liga nationala, unde s-a clasat în final pe locul 9, fiind o pozitie de clasament realista pentru obiectivul echipei , in conditiile in care echipele clasate pe locurile 1-8 au avut la dispozitie bugete mult mai mari si loturi mai echilibrate de jucatori.

In editia 2009-2010 a Ligii nationale de handbal, in prezent echipa este clasata pe locurile 10-11, intr-o competitie foarte stransa intre echipele de pe locurile 7-11, separate de putine puncte.

Mentionam că echipa CS Universitatea Politehnica Municipal Timisoara şi-a îndeplinit deja din primul an al contractului de Asociere obiectivul fixat prin contractul de asociere, calificându-se în sferturile de finală ale competiţiei europene Cupa Challenge, fiind prima echipă de club din Municipiul Timişoara care în ultimii 15 ani, care se califică în această fază a competiţiei.
In perioada 27-29 august 2009 s-a desfăşurat turneul international Cupa Politehnica, unde s-a acordat trofeul „Cupa Municipiului Timişoara”,avand echipe participante de valoare din Ungaria, Serbia, Ungaria,Romania.
In anul 2010, in perioada 29-31.01 clubul a organizat ’’Cupa Banatul’’, un turneu cu echipe de nivel european din Serbia, Ungaria si Romania. 

            Avand in vedere ca echipa si-a indeplinit obiectivele sportive de performanta, propunem aprobarea contributiei pentru anul 2010, in cadrul contractului de asociere dintre Municipiul Timisoara si CS Universitatea.
            În urma analizei, Comisia de evaluare si analiza a performantelor sportive obţinute de echipele

 asociate cu Municipiul Timişoara, a propus ca sprijinul financiar alocat echipei sus menţionate pe   

 anul bugetar 2010 sa fie de  450.000 lei., fapt consemnat in Procesul verbal al sedintei cu nr.SC 2010-

 6166/17.03.2010 si însuşit prin semnătură de reprezentantul echipei C.S.Universitatea Politehnica Municipal Universitatea Politehnica Timişoara , prezent la analiză.
            Totodata propunem sa se aprobe modificarea si completarea contractului de asociere incheiat intre Municipiul Timisoara si C.S.Universitatea Timisoara, aprobat prin HCL nr.114/2007, modificata si completata prin HCL nr.145/2009.
            Derularea asocierii in anul 2010 se va face in urmatoarele conditii:
1. Contributia financiara se efectueaza pentru calendarul competitional al echipei CS Universitatea Politehnica Municipal Timisoara , returul editiei 2009-2010 si turul editiei 2010- 2011.

Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
 2. Echipa CS Universitatea Politehnica Municipal Timişoara , are obligatia realizarii in anul 2010 a urmatoarelor obiective de performanta sportiva:
a) pentru  editia 2009-2010: clasarea pe unul din locurile 8-11 in campionatul Diviziei Nationale.

b)pentru turul editiei 2010-2011: ocuparea unui loc in clasament care sa permita echipei in retur clasarea pe unul din locurile 7-8, in campionatul Diviziei Nationale.
3. La sfarsitul primei etape, Directia Comunicare in baza informarii primite de la clubul sportiv, va intocmi Raportul de evaluare privind realizarea obiectivelor sportive pentru editia 2009-2010, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

Neindeplinirea obiectivelor de performanta sportiva cuprinse la pct.2.a), duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.1.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Se modifica art.2- Obiectul contractului, pct.2.1., avand urmatorul continut:

„Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive, prin asigurarea conditiilor organizatorice si materiale de practicare a jocului de handbal la nivel de performanta in Municipiul Timisoara, precum si promovarea imaginii municipiului Timisoara, in plan national si international.”

5. Se modifica art.4- Obligatiile partilor, pct.4.1. si subpct.4.1.2. care vor avea urmatorul continut:

„4.1. Municipiul Timisoara contribuie in cadrul asocierii, cu urmatoarele:”

„4.1.2.- o contributie financiara de la bugetul local, pentru acoperirea in mod exclusiv a cheltuielilor echipei de handbal, a carei suma se va stabili anual prin hotarire a consiliului local, in functie de performantele obtinute de echipa de handbal;”
6. Se modifica art.4- Obligatiile partilor, pct.4.2. care va avea urmatorul continut:

„4.2. C.S. Universitatea Timisoara contribuie in cadrul asocierii, cu urmatoarele:”
7. Se completeaza art.4- Obligatiile partilor, pct.4.2., cu subpunctele 4.3.1., 4.3.2.,4.3.3. si 4.3.4., care vor avea urmatorul continut:

„ 4.3.1. – sa utilizeze si sa administreze sumele alocate de la bugetul local pentru acoperirea in mod exclusiv a cheltuielilor echipei CS Universitatea Politehnica Municipal Timişoara, conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere;

4.3.2. – sa asigure acoperirea tuturor cheltuielilor, cu exceptia celor acoperite din bugetul local prin alocarea sumei prevazute la subpct.4.1.2., necesare asigurarii conditiilor organizatorice si materiale pentru desfasurarea pregatirii sportive optime a echipei si participarea la actiunile sportive 
din calendarul competitional de handbal, in care echipa este calificata;
4.3.3. – realizarea de protocoale de colaborare cu cluburile locale de juniori din Municipiul Timisoara, in vederea promovarii in cadrul echipei de jucatori tineri, din cadrul acestora.
4.3.4.- prin atitudinea, comportamentul si manifestarile lor, conducatorii, jucatorii si angajatii C. S. Universitatea Politehnica Municipal, vor promova un climat de fair-play si nu vor afecta imaginea Municipiului Timisoara.”
8. Se modifica art.7- Clauze speciale, pct.7.4, care va avea urmatorul continut:

„ Activitatea financiara a C.S.Universitatea Timisoara , cu privire la modul de cheltuire a sumelor alocate de la bugetul local, va fi controlata de catre comisia  numita prin Dispozitia Primarului Municipiului Timisoara.

In acest sens, C.S.Universitatea Timisoara va pune la dispozitia Municipiului Timisoara, toate documentele legate de sumele alocate de la bugetul local, in baza prezentului contract de asociere.

Justificarea şi decontarea cheltuielilor ocazionate de calendarul competitional al echipei de handbal se vor realiza numai pe bază de acte doveditoare, conform legii.

Serviciul Audit Public Intern din cadrul  Primariei Timisoara va audita modul de derulare al contractului in conformitate cu legislatia specifica activitatii de audit public intern, clubul sportiv  punand la dispozitie intreaga documentatie solicitata.”
9.obligatiilor C.S.Universitatea , cuprinse in prezentul referat,se adauga si obligatii cuprinse in art.4 din contractul de asociere aprobat prin HCL nr.114/2007.
           Contributia financiara pe anul bugetar 2010, modificarile si completarile la contractul de asociere cu C.S.Universitatea Timişoara, vor fi stipulate prin Act adiţional , la contractul de asociere aferent HCL nr.114/ 03.04.2007.
             Conform documentelor anexate propunem aprobarea proiectului.

